Spáð er stórhríð um norðan - og austanvert landið Veður fer versnandi , fyrst á Vestfjörðum og síðan á Norðurlandi þegar líður á daginn . Spáð er hríðarveðri og 15 - 20 m / s . Í Reykhólasveit , Dölum og á Holtavörðuheiði verður blint , sérstaklega eftir miðjan daginn . Veðrið verður þó verst um norðan og austanvert landið og sannkallað vetrarveður þegar einungis fimm dagar eru til formlegrar sumarbyrjunar . Austanlands hvessir og snjóar einkum eftir hádegi í dag og horfur eru á stórhríðarveðri síðdegis og í kvöld um landið norðaustanvert . Upp úr kl. 17 til 18 hvessir suðuaustanlands og verður sviptivindasamt frá Lómagnúpi austur í Berufjörð . Eins má reikna með sandfoki yfir Eldhraun vestan Klausturs , eins á Skeiðarársandi og e.t.v. víðar . Norðvestantil gengur veður smámsaman niður í kvöld , en áfram þó skafrenningur . Á Vesturlandi , Vestfjörðum , Norðurlandi og Austurlandi er nú víðast vetrarfærð eins og snjóþekja , krapi , hálka , hálkublettir , snjókoma , skafrenningur og éljagangur . Lokað er á Steingfrímsfjarðarheiði og Þröskuldum . Ófært er á Klettshálsi og Hrafnseyrar - og Dynjandisheiði . Þæfingsfærð og skafrenningur er á Vatnsskarði eystra .